1 Crónicas.
8.
Benjamín-e-masmala, wemalad: E-machi-sailagined Belaʼye nugad. Bela-yarbali, Asbel nikusad, Asbel-yarbali, Ahara nikusad. 
Ahara-yarbali, Noha nikusad. Noha-yarbali, Rafa nikusad. 
Belaʼye-nugad-e-masmaladi, wemarmogad: Adar, Gera, Abiud, 
Abisúa, Naamán, Ahoa, 
Gera, Sefufán, degi, Hiram. 
Aod-e-wagan, Geba-neggweburgi e-gwenadgan-e-dummaganga-gudii gusmalanad. Geb Aod-e-wagan, Manahatʼye-neg-nugadse gales-seles-gusmalad, wemalad: 
Naamán, Ahías, degi, Gera. Geraʼdi, Uza-e-babad, degi, Ahiud-e-babbalid. Geraʼde, Manahatʼse e-gwenadgan-idumai gusad. 
Saharaim, e-ome-Husim metegusad, degi, e-ome-baid-Baara metegusbalid. A-sorbali, Saharaim, Moab-yargi baid-omebo masmala-baksabalid. 
Saharaim, e-ome-Hodesʼbo masmala-baksad, wemalad: Jobab, Sibia, Mesa, Malcam, 
Jeúz, Saquías, degi, Mirma. Wemar, e-gwenadgan-e-dummagan gudii gusmalad. 
Saharaim, e-ome-Husimʼbo masmala-baksad, wemalad: Abitob, Elpaal. 
Elpaal-e-masmaladi, wemarmogad: Heber, Misam, degi, Semed. Semedʼde, Ono-neggwebur, degi, e-neggwebur-burwiganase-bakar, urbisad, degi, Lod-neggwebur, degi, e-neggwebur-burwiganase-bakar, urbisbalid. 
Elpaal-e-masmala-baigan, wemarbalid: Bería, degi, Sema. Wemar-walataled, e-gwenadgan-Ajalónʼgi-bukwamalad-e-dummaganad. Degi, we-walataled, Gatʼgi-dulemar-bukwad ononnosmarbalid. 
Bería-e-masmaladi, wemarmogad: Ahío, Sasac, Jeremot, 
Zebadías, Arad, Ader, 
Micael, Ispa, degi, Joha. 
Elpaal-e-masmala-baigan, wemarbalid: Zebadías, Mesulam, Hizqui, Heber, 
Ismerai, Jezlías, degi, Jobab. 
Simei-e-masmala, wemalad: Jaquim, Zicri, Zabdi, 
Elienai, Ziletai, Eliel, 
Adaías, Beraías, degi, Simrat. 
Sasac-e-masmaladi, wemarmogad: Ispán, Heber, Eliel, 
Abdón, Zicri, Hanán, 
Hananías, Elam, Anatotías, 
Ifdaiás, degi, Peniel. 
Jeroham-e-masmala, wemalad: Samserai, Seharías, Atalías, 
Jaresías, Elías, degi, Zicri. 
We-dulemar, e-gwenadgan-dummaganga gudii gusmalad, degi, Jerusalén-neggweburgi maigusmalad. Amarde, Benjamín-e-wagan-e-nug-ilemakar-maidgi maid. 
Gabaón-e-bab-Jeiel, Gabaón-neg-nugadgi gudii gusad. Jeiel-e-omedi, Maacaʼye nugad. 
Jeiel-e-masmaladi, wemalad: Abdón, e-machi-sailaginedid. Zur, Quis, Baal, Ner, Nadab, 
Gedor, Ahío, Zequer, degi, Miclot. 
Miclotʼdi, machi-Simea nikusad. Wemar, e-gwenadganba Jerusalén-neggweburgi gudii gusmarmogad. 
Nerʼdi, machi-Quis nikusad. Quisʼdi, machi-Saúl nikusad. Saúlʼdi, we-masmala nikusad: Jonatán, Malquisúa, Abinadab, degi, Es-Baal. 
Jonatán-e-machidi, Merib-Baalʼye nugad. Merib-Baalʼdi, machi-Micaía nikusad. 
Micaía-e-masmaladi, wemarmogad: Pitón, Melec, Tarea, degi, Acaz. 
Acazʼdi, machi-Joada nikusad. Joadaʼdi, we-masmala nikusad: Alemet, Azmavet, degi, Zimri. Zimriʼdi, machi-Mosa nikusad. 
Mosaʼdi, machi-Bina nikusad. Binaʼdi, Rafa-e-babad. Rafaʼdi, Elasa-e-babad. Elasaʼdi, Azel-e-babad. 
Azel-e-masmaladi, walanergwa (6) gumalad: Azricam, Bocru, Ismael, Searías, Obadías, degi, Hanán. Bela-wemar, Azel-e-masmalad. 
Azel-e-urba Esecʼye nugad. Esec-e-masmaladi, wemarmogad: Ulam, e-machi-sailaginedid. Jehús, machi-dummad-yarbalidid, Elifelet, Jehús-yarbalidid. 
Ulam-e-masmala dule-gala-ibeganad, sigu-mied-buleganad. Amarde, mimmigan-bukidar-nikusmalad, degi, wagan-bukidar-nikusmarbalid. Belagwable, dulagugle-gakambe (150) nikusmalad. Bela-wemala, Benjamín-e-wagan gumalad. 
