Oseas.
8.
Bab-Jehová sogdebalid: “¡Gar-trompeta be ogole! Ar sulubagi anse-goled-neggi sigdanikid. Ar Israel-dulemar, anbo-igar-mesisad obelosmalad, an-Igar-Maidgi yolesmalad. 
Emide, anse wiledanimalad. Weyob sogmalad: ‘Israel-Bab-Dummadye, be anmar-Bab-Dummadid, anmar wisye.’ 
Degi-inigwele, Israel-dulemar igar-nued obachamalad, a-ulale, e-isdarmalad e-baleginmaloed. 
An-sogedbarsuli reymar-omesdimalad. Yogasaar dulemar-an-akudaked dummaganga nug-imakdimalad. Na dukin san-wiomalaga e-manimargine, e-ormargine, bab-dummadyob-imaklemalad sobdimalad. 
¡Samaria-dulemar! Moli-bebe-nikad-sapingwagwad bab-dummadyob be sedimalad be metemala. An bemargi an nue-urwed. ¿Ar sana bemar san-swilidiksuli-gudii gumaloe? 
¡Israel-dulemar! We-moli-bebe-nikad-sapingwagwad Bab-Dummadsulid. Ar wede, dule-sobedid. Samaria-dulemar-e-moli-sobaled, an bela bibisgoed. 
”Ibmar-isgana be imaksamalad, degisoggu, boni-dummad begi aibinnonikoed. Trigo-e-war san sated, degisoggu, madubur nikuosulid. Ar trigo-e-war wis e-san-nikunonikile, dule-bamalad-e-masga guoed. 
Israel-yar bela ibitosad, emi-ibagi, dulemar-yar-baid-baidgi-bukwamalad-abargi bai daklesulid. 
Israel-dulemar aka Asiria-dulemarse bendakleged egichisgusmalad. Moli-sapur-uayasuid-aku-neg-itogedyob angi bangudmalad. Efraín-dulemar, igi-ome mani-amiega sui-bamaladbo mege, deyobi gudmalad. 
Efraín, bendaked-amiega, we-neggwebur-bamalad-manigi-bennus-inigwele, gwen ega igarga guosulid. Anse neggwebur-bamalad-dikasuli-bukwadse gales barmiledmaloed. Rey-buledsega, dummagansega sikwas sabsur-odurdakledii gumargweloed. 
”Efraín-dulemar, na be-isgued-eliegala, bemar bab-dummadyob-imaklemaladga ibmar-ogumakar-ukleged-aila-bukidar sobsamalad. Ar wede, unnila isgued-ailaga be obinnismalad. 
Ar sunna an bemarga igar-nuegan-narmakar bukidar uksaled, degi-inigwele, ar bemar an-igar gwen bai daksasurmalaled. 
Be anga ibmar-ogumakar-uked yeer-itodamalad, be a-san gundamarbalid. Degi-inigwele, ulubgi-napiragwadgi-imaksulidba we-ibmar-imakleged, an gwen nabir daksulid. Degisoggu, bemar-isgued an iegosulid, an sabsur-bemar-odurdakedsemalad. Gannar bemar Egipto-yarse namaloed. 
Israel-dulemar, ani an bemar-obinyedid, degite, bemar an-iedmalad. Nega-dummagan-yeerdaklemalad be sobdemalad. Judá-dulemar, neggwebur-galu-matusurmalad omelodmalad. Degi-inigwele, bela bergumalaga, e-neggweburmargi, e-galu-matusurmaladgi, soo an odegoed.” 
