Jeremías.
10.
Israel-dulemar, Bab-Jehová-sunmaked be itomar, 
weyob soged: “Dulemar-yar-baid-baidsik-bukmalad-e-daedba melle be damalo. Nibneg-akar ibmar-yogasaar-oyolegar-be-dakele, melle be gwayemalo. Dule-bamalad-dobee-itodamaladyob, melle be dobgumalo. 
Ar dulemar-e-bab-dummaganse-goled-igar-maidi binsaled gued. We-dulemala, sapurba-nadele, suar-immidamalad, geb dule-ibmar-sobed, esbipigi suar-sobdaed. 
Geb egi mani matak-matak nasikdamalad, ormar matak-matak nasikdamarbalid. Melle-aimukuegala, esgorogi biokdamalad. 
”We-bab-dummagan, ibmar-digar-naidgi, ibmar-sikwimar-ogwayed-gwichidaeyob gued, geg sunmaked. We-ibmarmar dule yamo sear imakergebed, geg walagwen nanamalad. Melle be we-ibmarmar dobgumalo, ar gwen be-oakalogosulid, bemarga gwen ibmar-nued imakosurbalid.” 
Ani Jeremías sogded: “Bab-Jehováʼye, dule beyobid sulid, bedi dule-dummadid, be-nuga gandiki gued. 
Dule-yar-baid-baidgi-bukwamalad-e-Rey-be-gued, ¿doa be-dobguosuli? ¡Bela be-dobgumalargebed! Ar be dulemar-binsaed-ibegan-abargi, reymar-negsemamaid-abargi, dule-beyobid sulid. 
Bela dulemala, gegeganad, binsaedsurmaladid, suar-sobarmalad-ibmarga-gusurmaladse ibmar-durdaksamaladid. 
Tarsis-yala-akale, mani-matargana sedanidamalad, Ufazʼye-neg-nugad-akale, olo sedanidamarbalid. We-ibmarmargine, bab-dummadyob-imaklemalad sobdamalad. Geb ega mor-arad, mor-ginnid makdamalad. Dulemar-orgi-arbamaladi, manigi-arbamaladi, degi, ibmar-sobedgi-arbamaladi, bela we-ibmarmar imakmalad. 
Degi-inigwele, Bab-Jehováʼdi, Bab-Dummad-napiragwadid, Bab-Dummad-dulasaila-maidid, e-Reyga-maigu degisadeguadid. Bab-Dummad uludele, napaneg ogiglimaked, dulemala, e-urwed-abin gege gwisgumalad.” 
Bab-Jehová sogdebalid: “Jeremías, weyob be Israel-dulemarga sogo: ‘Bab-dummagan-gwen-nibneg-imaksasulidi, degi, gwen napneg-nasiksasulidi, nibneg-urbali bela we-napneggi berguoed.’ ” 
Bab-Dummad, e-ganguedba napneg nasiksad, e-binsaed-nikadbali, napneg ilemaksad, e-ibmar-wisidbali, nibneg nasiksad. 
Bab-Dummad sunmakdele, nibneggi diimar uurmakardaed, magatibali, mogirmar ainakwiardaed, mala-ibyed-abalagi, dii owidaed, burwa-galumargi, burwa onidaed. 
Bela dulemar binsaedsulidamaladid, aku-neg-itomaladid. Bela-dule-orgi-arbamaladi, e-ibmar-sobedgi bingedar itomalad, e-ibmar-sobarmaladi, dule-yardakmaladid, burba satemalad. 
We-ibmarmala binsaledid, binsa dodolegedid. E-sabsur-odurdakleged-iba-nonikile, bela berguoed. 
Jacob-e-Bab-Dummaddi deyobsulid, ar e, bela ibmar-imaksadid. E-nuga, Bab-Jehová-Bela-Gangued-Nikadye nugad, Israel-dulemardi, egadiga gued. 
Bab-Dummad weyob soged: “Be-ebiris bukwamalad, be-ibmarmar-napagi-omileded be sue-sue imakmar. 
Ar ani Bab-Jehová weyob soged: Emisgindi, an we-neggweburginmalad we-yargi dikasuli an barmidoed. Suli-suli-itogega an imakoed, dule-bamaladse-galegega an imakoed.” 
Ani Jeremías sogded: “¡An duledar-wiles! ¡An nue-ibitos! An boni-nikadi geg-nudaklegedid. Ar an-bonisoggu, an na gala-itosunnodo. 
An-dordoneg ayaris siid, bela dordoneg-e-dubmala itiris bukwad. An-mimmigan-an-obachamaladi, bela amar girgusmalad. Anga-neg-sobed dule sated, anga-mor-dummagan-onakwed dule sated. 
Dule-negdakmamaidi, binsaedsulidga gusmalad, gwen Bab-Dummad-amiedgi binsassurmalad. A-ulale, igar-nued ega gussulid, e-dulemala, yogasaar-aisakis gudimalad. 
”¡Be itomar! ¡Gayaburba-gwensak noni! Dad-nakwed-argan-sapiledsik, sorda-bila-onomalad danikid. Judá-neggwebur achu-sapur-uaya-gannagana-e-negga guoed, bela Judá-neggwebur akwabi ganna-ganna sigoed.” 
Ani Jeremías weyob Bab-Dummadse goted: “Bab-Jehováʼye, an wisid, dule-e-san-burba dulegadsulid. Deginbali, e-guoedi na wissurbalid. 
Bab-Jehová, igar-maidba be an-odurdake, melle urwedgi be an-odurdako. Ar urwedgi be an-odurdakele, be an-wiogoed. 
Bur be dulemar-aku-be-dakmaladgi be-urwed be oyoge. Dule-be-nug-odummosurmaladgi be-urwed be barmidage. Ar Jacob-wagan-wiosmalad, bela naitinagase obelosmalad, degine, bela e-negmar obelosmarbalid.” 
