Salmos.
94.
Bab-Jehová-dule-buged-mai-imakedye, Bab-Dummad-dule-buged-mai-imakedye, be magarodage, dule-sabsur-imaklediid be buged-mai imakdage. 
Bab-Jehová, be igar-naboged-dulesoggu, be-gangued be oyodage, dule-na-san-buled-imakdimalad, be sabsur-odurdakdage. 
Bab-Jehová, ¿sanagwadse dule-isganamar yeer-itodii gumaloe? 
Ar bela we-dule-isganamar, dule-ibmar-sabsur-sogmaladid, na san-dummarbaa imakmaladid. 
Bab-Jehová, dule-isganamar be-dulamar-sabsur imakdimalad. Be-dulamar-mesagwar imakdimalad. 
We-dule-isganamar, omegan-ei-sui-burgwismalad oburgwemalad. Wemar, dule-yar-baidsikid ogilomalad. Wemar, dule-babsuli-gudimalad gindakmalad. 
Dule-isganamar sogmalad: “Bab-Jehová we-ibmar daksulid, Jacob-e-Bab-Dummad, we-ibmar wissulid.” 
¡Dule-ibmar-aku-itomalad, be magar itomala! Bemar binsaed-satemaladi, ¿sanagwadse be binsaed-nika gumaloe? 
Ar dule-anmarga-uaya-nasiksadi, ¿itogosuli? Ar dule-anmarga-ibya-sisadi, ¿dakosuli? 
Ar dulemar-ibmar-noar-imaksad-onudakedi, ¿sabsur-odurdakosur be ebinsae? Ar dule-ibmargi-odurdakedi, ¿ibmar-wisguosur be ebinsae? 
Bab-Jehová dulemar-binsaed bela wisid, Bab-Jehová wisid, dulemar unnila yogasaar binsamalad. 
Bab-Jehová, dule-ibmar-noar-imaksad be nudakedi, we-dulegi be ise-nued binsasad. Be, be-igar-maidgi-dule-odurdakedi, we-dulegi be ise-nued binsasad. 
We-dule, ibagan-bulegangi gwage-bogidiki gudiguoed. Dule-isganagardi, diglegega napa gwislegoed. 
Bab-Jehová e-dulamar obanosulid. Bab-Dummad, e-dulamar-egadga-imaksad wargwen metosulid. 
Igar-nabolegedi igar-innikigwadba imaklegoed, bela dule-gwage-inniki-gudimalad, igar-maidba damaloed. 
¿Doa, dule-isganamar-abin an-irwa gwisgusa? ¿Doa, dule-isganamar-abin anba nagusa? 
Ar Bab-Jehová an-bendaksasulina, bato an napa-uluba bergus mellemainad. 
Bab-Jehová, an sogsagusgu, “an bergudaniye,” be-sabgued-nikadba yog be an-bendaknoni gusad. 
An bela-bela suli-suli-itogedgine, baisur-itogega be an-imaksad, weligwaled be anga uksad. 
Bab-Jehová, reymar-isganamar-e-aiga geg be gued. Ar we-reymar ibmar-isgana-imakega igar-mesmalad, 
dule-nuegangi-aibinega igar-amimalad, dule-ibmar-akar-imaksasulid-oburgwega imakmalad. 
Ar Bab-Jehová an-edarbedid, an-Bab-Dummadid, akwasaila-an-odukuedyob gued. 
Bab-Jehová dule-isganamar-e-isguedi, dule-isganamargi-aibinega imakoed. Bab-Jehováʼse e-isgusad-ulale, dule-isgana berguoed. ¡Anmar-Bab-Dummad-Jehová we-dulemar-obelogoed! 
