Eclesiastés.
4.
An dakdebalid, we-napneggine, dule-mesagwar-imakledimalad yaisulid. Dule-mesagwar-gudimaladi bodidii an daksad, dule-gadi-gadi-e-gwage-imakedi sate gudimalad. Dule-mesagwar-gudimaladi, dule-gadi-gadi-e-gwage-imakedi sate gudimalad. Dule-wemar-mesagwar-imakdimaladi, gangued nikamalad. 
Degidbali an binsaded, dule-burgwismaladi, dula-gudimaladba bur weligwar gumalad. 
Ar degi-inigwele, amba yoo-gwalulemaladdi, bur bule wemarba weligwar gumalad. Ar ade, we-napneggi ibmar-isgana-imaklemalad amba yoo dakmalad. 
An daksabalid, arbaed-dummad-imakedi, degi, ibmar-imakedba-nasgumaiguedi, nobed uked. Wedi binsarsunna imaklebalid, gwage-nunmaked ukbalid. 
Dule-binsaedsulid, gwen arbasuli ukudmaad burgwidoed. 
Sikwas-obunnolegedi, doggus-obicha-arbaedba bur nuedid. Ar doggus-arbaedi, gwage-nunmaked uked. 
We-napneggi, ibmar-binsarsunna-imakleged-baid an dakdebalid: 
Dule-wargwenad mimmigansuli gudiid, degi, gwenadgansuli gudibalid, bipisaar arbaed indakdisulid. Bato-ibmar-nikadi amba yeer-itosulid, bur bule ibmar nikubied. Gwen binsasurbalid, doaga ede alamaknai. Gwen werguedgi binsasurbalid. Wedi binsarsunna imaklebalid, arbaed-dummad gued. 
Dule-ebogwad, dule-wargwenadba bur nuedid. Ar na e-arbadiidgi bur bule ibmar-nuegan nikumalad. 
Ar gwensak aimukudele, baid ogwichoed. Ar dule walagwen-gudiiddi, aimukudele, dummad-wilegoed, ar dule-baid-e-ogwisgued sateoed. 
Ar dule-ebogwad na walikaa megmalale, na muchub-muchub uee imakmaloed. Ar dule walagwen-megerdi, ¿igi na uee itogoe? 
Dule walagwenale, sunna dule-baidse galakued. Ar ebogwardina, sunna dule-baid-abin ganna gwisgumalad. Dub-giapaa-bipirmakaledi, irgwensuli itirsulid. 
Sapingwa-wilesakwagwad binsaed-ibed-gudiid, bur nuedid, rey-sered binsaedsuli-gudiidba. Ar we-reyde, dule-ega-binsaed-uked bar abesulid. 
Ar we-sapingwa, esgaryagi-mellesii gusdibe, e-yargine wilesakwaa gwalulesdibe, 
degi-inigwele, we-napneggine an daksad, we-sapingwa rey-sorba reyga-megnonikile, dulemala eba nanai damalad. 
Ar amba dule-bukidar we-sapingwa-gebe-reyga-megidedgi eba nagusdamar-inigwele, degite, dule-danimarmogoedi amba we-rey gwen yeer dakosurmarmogad. Amba we-ibmala binsarsunna imaklebalid, gwage-nunmaked ukbalid. 
