Génesis.
36.
Esaú, Edomʼye nugbalid. Esaú e-anagan nikusad. 
Esaú Canaán-yargined-omegan-nikusadi, wemalad: Gebesailagine, Ada-nikusad. Adaʼde Elón-e-sisgwad, Het-duled. Esaú, Aholibama-nikusbalid. Aholibamaʼde Aná-e-sisgwad, Zibeón-e-wagwad. Zibeónʼde Heveo-duled. 
Degine, Esaú, Basemat-nikusbalid. Basematʼde Ismael-e-sisgwad, Nebaiot-e-bunad. 
Esaú Canaán-yargi-maigu, machimala-nikusadi, wemalad: Adaʼbo baksadid, Elifaz. Basematʼbo baksadid, Reuel, 
Aholibamaʼbo baksadid Jeús, Jaalam, degi, Coré. 
Esaú, e-omemar, e-masmala, e-bunamala, degi, bela eba-gudidimalad yar-baidse sesa gusad. Deyob, e-urba-Jacob-idu bangud gusad. Bela e-ibmar-durgan, degi, bela e-ibmar-Canaán-yargi-nikusad sesa gusad. 
Ar Esaú, Jacob-ebo bela ibmar-durgan-ichesur-nikamarsoggu, geg ebo walikaa-gudii gumalad. Ar e-mamaidgine, ibmar-durgan mas-mamalaga napa unniguarsulid. 
A-ulale, Esaú Seir-yalaganba megnad gusad. Esaúʼde, Edomʼye nugbalid. 
Edom-dulemar-e-dadgan Seir-yalaganba bukwagusmalad. Wemala, Esaú-wagan gumalad. 
Esaú-e-masmala weyob nugmalad: Ada-e-machi-Elifaz. 
Wemardi, Elifaz-e-masmala gumarmogad: Temán, Omar, Zefo, Gatam, degi, Cenaz. 
Esaú-machi-Elifaz, ome-dikarbalid nikagusad, Timnaʼye nugad. Elifaz Timnaʼbo machi-nikusad, Amalecʼye nugad. Wemar, Ada-e-wagan-gumalad. 
Reuel-e-masmaladi, wemalad: Nahat, Zera, Sama, degi, Miza. Wemar, Esaú-ome-Basemat-e-wagan-gumalad. 
Aholibama, Esaú-ome-baid gubalid. Aholibamaʼde Aná-e-sisgwad, Zibeón-e-wagwad. A-ome Esaúʼbo masmala-baksadi, wemalad: Jeús, Jaalam, degi, Coré. 
Esaú-e-wagan dule-idumaladga-gusmaladi, wemalad: Esaú-machi-gebesailagined, Elifaz. Elifaz-e-masmala dule-idumaladga-gusmarmogadi, wemalad: Temán, Omar, Zefo, Cenaz, 
Coré, Gatam, degi, Amalec. Wemar, Elifaz-e-masmala, Edom-yalagangi dule-idumaladga gusmalad. Bela wemar. Esaú-e-ome-Ada-wagan gumalad. 
Esaú-machi-Reuel-e-masmala, dule-idumaladga-gusmarmogadi, wemalad: Nahat, Zera, Sama, degi, Miza. Wemar, Reuelʼsik, Edom-yalagangi dule-idumaladga gusmarmogad. Wemala, Basemat-wagan gumalad. Basematʼde Esaú-e-ome-baid gued. 
Esaú-ome-Aholibamaʼdi Aná-sisgwad. Aholibama-e-masmala dule-idumaladga-gusmaladi, wemalad: Jeús, Jaalam, degi, Coré. 
Bela wemala, Esaú-e-wagan gumalad. Esaúʼde, Edomʼye nugbalid. Bela wemala, e-dulemar-idumaladga gusmalad. 
Seir-e-masmala amba Edom-yalagi bukwa gusmarmogad. Seirʼde, Horí-duled. Seir-e-masmaladi, wemalad: Lotán, Sobal, Zibeón, Aná, 
Disón, Ezer, degi, Disán. Wemala, Seir-e-wagan, Edom-yalaganba Horí-dulemar-e-idumaladga gusmalad. 
Lotán-e-masmala, wemalad: Hori, Hemam. Lotán-e-bundi, Timnaʼye nugad. 
Sobal-e-masmaladi, wemalad: Alván, Manahat, Ebal, Sefo, degi, Onam. 
Zibeón-e-masmaladi, wemalad: Aja, degi, Aná. We-Aná e-bab-Zibeónʼga nega-dulesulidganba moli-uayasuid-edarbedigu, dian-diopisulid amisad. 
Aná mimmigan-warbo-nikusadi, wemalad: Machigwa nugad, Disón. Bunagwa nugad, Aholibama. 
Disón-e-masmaladi, wemalad: Hemdán, Esbán, Itrán, degi, Querán. 
Ezer-e-masmaladi, wemalad: Bilhán, Zaaván, degi, Acán. 
Disán-e-masmaladi, wemalad: Uz, degi, Arán. 
Horí-dulemar-e-dummaganga gusmaladi, wemalad: Lotán, Sobal, Zibeón, Aná, 
Disón, Ezer, degi, Disán. Wemala, Seir-yalaganba Horí-dulemar-idumaladga e-gwenadgan-e-gwenadganba gusmalad. 
Israel-dulemar amba yoo rey-nikumargu, deun we-reymar Edom-yargi negsemai gusmalad. 
Beor-machi-Belaʼye-nugadi, Edom-yargi reyga megisad. E-neggweburga-gusadi, Dinabaʼye nugad. 
Rey-Bela burgwisgua, a-sorba, Jobab negdaknonikid. Jobabʼde, Zera-e-machid, Bosra-neggweburginedid. 
Jobab burgwisgua, a-sorba, Husam negdaknonikid, Husamʼde, Temán-yalaginedid. 
Husam burgwisgua, a-sorba, Hadad negdaknonimogad. Hadadʼde, Bedad-e-machid. Hadad, Moab-yargi Madián-dulemargi nakwisad. Hadad-e-neggweburga-gusadi, Avitʼye nugad. 
Hadad burgwisgua, a-sorba, Samla negdaknonikid. Samlaʼde, Masreca-neggweburginedid. 
Samla burgwisgua, a-sorba, Saúl negdaknonikid. Saúlʼde, Rehobotʼginedid. Rehobot-neggweburde, Éufrates-diwar-gakaba siid. 
Saúl burgwisgua, a-sorba, Baal-Hanán negdaknonikid. Baal-Hanánʼde, Acbor-e-machid. 
Acbor-machi-Baal-Hanán burgwisgua, a-sorba, Hadar negdaknonikid. Hadar-e-omedi, Mehetabelʼye nugad. Mehetabelʼde, Matred-e-sisgwad, Mezaab-e-wagwad. Hadar-e-neggweburga-gusadi, Pauʼye nugad. 
We-dulemar, Esaú-e-wagan-dummaganga gumalad. E-gwenadganmarba ilemakar danikid, e-yarmarba ilemakar danikid, degi, e-negmar-megismaladba ilemakar danikid. We, e-nugmalad: Timna, Alva, Jetet, 
Aholibama, Ela, Pinón, 
Cenaz, Temán, Mibzar, 
Magdiel, degi, Iram. Wemala e-yargi bia-megismaladgi, Edom-dulemar-idumaladga gusmalad. Esaúʼdi, Edom-dulemar-e-dad-sailad. Esaúʼde, Edomʼye nugbalid. 
